ສະຫະລັດ ສະເຫຼີມສະຫຼອງ ວັນລະນຶກເຖິງ ດວງວິຍານ ຂອງທະຫານຜ່ານເສິກ
ວັນລະນຶກເຖິງດວງວິນຍານຂອງທະຫານຜ່ານເສິກ ໄດ້ເລີ່ມຂຶ້ນໃນປີ 1865, ບໍ່ດົນຫຼັງຈາກການສິ້ນສຸດ ຂອງສົງຄາມກາງເມືອງ.
ປະເທດ ສະຫະລັດ ພວມສະເຫຼີມສະຫຼອງວັນລະນຶກເຖິງດວງວິນຍານຂອງທະຫານ ຜ່ານເສິກ ຫຼື Memorial Day ໃນວັນຈັນມື້ນີ້ ໃນດ້ານທີ່ບໍ່ເປັນທາງການນັ້ນ, ວັນດັ່ງກ່າວເປັນຂີດໝາຍຂອງການເລີ່ມຕົ້ນຂອງລະດູ ຮ້ອນສຳລັບປະຊາຊົນ ອາເມຣິກັນ ຫຼາຍຄົນ ແຕ່ໃນທາງການແລ້ວ, Memorial Day ທີ່ຖືກສະເຫຼີມສະຫຼອງໃນວັນຈັນສຸດທ້າຍຂອງ ເດືອນພຶດສະພານັ້ນ, ຈະຖືກສະຫງວນໄວ້ ເພື່ອສະແດງຄວາມເຄົາລົບຕໍ່ທຸກຄົນ ຜູ້ທີ່ ໄດ້ເສຍຊີວິດໃນການປະຕິບັດໜ້າທີ່ທາງທະຫານ ຕະຫຼອດປະຫວັດສາດຂອງ ສະຫະ ລັດ ລັດຖະສະພາ ໄດ້ປະກາດ Memorial Day ເປັນວັນພັກລັດຖະບານການທົ່ວປະ ເທດ ໃນປີ 1971 ການປະຕິບັດພິທີຕາມທຳນຽມ ໃນທົ່ວປະເທດ ແລະ ວໍຊິງຕັນ ແມ່ນໄດ້ມີການກະກຽມ ໄວ້ສຳລັບວັນດັ່ງກ່າວ ໃນນະຄອນຫຼວງ ວໍຊິງຕັນ, ປະທານາທິບໍດີ ດໍໂນລ ທຣຳ ຈະເຂົ້າຮ່ວມໃນພິທີວາງພວງ ມາລາທີ່ອະນຸສາວະລີນັກຮົບນິລະນາມ ທີ່ສຸສານແຫ່ງຊາດໃນເມືອງ ອາລິງຕັນ ກຸ່ມນັກຂັບຂີ່ລົດຈັກ Rolling Thunder ຈະຈັດພິທີວາງພວງມາລາທີ່ອະນຸສາວະລີສົງ ຄາມໂລກຄັ້ງທີສອງ ແລະ ອະນຸສາວະລີທະຫານຜ່ານເສິກ ຫວຽດນາມ ກຸ່ມ Rolling Thunder ຈະເຂົ້າຮ່ວມໃນການຂັບລົດຈັກ ເພື່ອດຶງດູດຄວາມສົນໃຈຕໍ່ສະຖານະການ ຂອງສົງຄາມທີ່ຍືດເຍື້ອຍາວນານມາຂອງພວກສະເລີຍເສິກ ແລະ ທະຫານຜູ້ທີ່ຫາຍ ສາບສູນໄປ ໃນລະຫວ່າງການປະຕິບັດໜ້າທີ່ ອົງການທະຫານຜ່ານເສິກເພື່ອສັນຕິພາບ ຈະຈັດງານຢູ່ຫຼາຍໆແຫ່ງໃນນະຄອນຫຼວງ ວໍຊິງຕັນ ເພື່ອຄັດຄ້ານສິ່ງທີ່ພວກເຂົາເຈົ້າເວົ້າວ່າ ວັນລະນຶກເຖິງດວງວິນຍານຂອງທະຫານຜ່ານເສິກ ໄດ້ເລີ່ມຂຶ້ນໃນປີ 1865, ບໍ່ດົນຫຼັງ ຈາກການສິ້ນສຸດຂອງສົງຄາມກາງເມືອງ, ເມື່ອອະດີດຂ້າທາດກຸ່ມໜຶ່ງ ໄດ້ຈັດສິ່ງທີ່ຖືວ່າ ເປັນ ການລະນຶກເຖິງຜູ້ທີ່ເສຍຊີວິດໃນສົງຄາມ ເປັນຄັ້ງທຳອິດຂອງປະເທດ ກຸ່ມດັ່ງກ່າວ ໄດ້ຂຸດສົບຂອງທະຫານຝ່າຍເໜືອຫຼື Union soldiers ຫຼາຍກວ່າ 250 ສົບ ອອກຈາກຂຸມຝັງສົບຂະໜາດໃຫຍ່ ທີ່ຄ້າຍຄຸມຂັງຂອງທະຫານຝ່າຍໃຕ້ຫຼື Confederate ທີ່ເມືອງ Charleston, ລັດ South Carolina, ແລະ ໄດ້ຈັດພິທີຝັງສົບທີ່ເໝາະໃຫ້ແກ່ ພວກເຂົາເຈົ້າ ຫຼາຍກວ່າ 50 ປີທີ່ຜ່ານມາ, ວັນພັກດັ່ງກ່າວພຽງແຕ່ລະນຶກເຖິງຜູ້ທີ່ຖືກຂ້າຕາຍໃນສົງຄາມ ກາງເມືອງ, ບໍ່ແມ່ນສຳລັບສົງຄາມອື່ນໆຂອງ ອາເມຣິກາ ຈົນກວ່າ ອາມຣິກາ ໄດ້ເຂົ້າຮ່ວມສົງຄາມໂລກຄັ້ງທີ່ໜຶ່ງປະເພນີດັ່ງກ່າວຈຶ່ງໄດ້ຖືກຂະ ຫຍາຍອອກ ເພື່ອລວມເອົາຜູ້ທີ່ຖືກຂ້າຕາຍໃນທຸກສົງຄາມນຳດ້ວຍ The U S celebrates Memorial Day Monday